ایکیسی گئدیب گیردیلر قصرین ایچینه پالان‌دوزون قێزی قصرین بؤیۆک بؤیۆک دالان‌لارێنی جاه جلال‌لی اوْتاقلارێنی گؤردۆکجه تعجبدن آغزێ آچێلا قالێردی هر هانسی اوْتاغا گیریردیلر قێزیل گۆموش‌لر جواهیرلر زینت اسباب‌لاری گؤز قاماشدێریردی بیر اوْتاق‌ قێزیل گۆموشه مخصوص ایدی بیری باهالێ داش‌لارا جواهیرلره مخصوص ایدی بیر اوْتاق‌ دوْلو ایدی باهالی باهالی زربَفت پارچالارلار بیرینده ده تایی بنزه‌ری تاپێلمایان قاب قاجاقلار قوْیموشدولار خلاصه هر اوْتاقدا اؤزۆنه گؤره مخصوص شئیلر وار ایدی بیری بیریندن باهالی